Markus Ringberg

**Leif Thomas Markus Ringberg** (født 1976) er en svensk fotballspiller for , trener for J15 og J17 og assistenttrener for A-laget til . Han spiller primært i angrep, men har også blitt brukt som sentral midtbanespiller. Han har til sammen 100 kamper i Tippeligaen for  og .

## Spillerkarriere
Ringberg startet sin aktive spillerkarriere som midtstopper i IFK Hässleholm på tredje nivå i Sverige, etter å ha spilt ungdomsfotball i Ifö/Bromölla IF. Etter denne perioden ble han plukket opp av  som da spilte i øverste divisjon, Allsvenskan. Han fikk kun åtte kamper i 1996–sesongen før han forlot klubben til fordel for Olofströms IF i divisjonen under.

Etter et par år gikk Ringberg til  i Superettan, hvor treneren flyttet ham fra midtstopperposisjon til angrep, noe som resulterte i tilsammen 35 mål i sesongene 2000 og 2001. Dette gjorde at han ble lagt merke til av utenlandske klubber som , , , , ,  og .

### Fredrikstad FK
Ringberg valgte i 2002 til slutt Fredrikstad, og var med på å hjelpe klubben som da spilte på tredje nivå i Norge, opp til Tippeligaen på to sesonger. I debutsesongen scoret han 30 mål og delte toppscorertittelen med angrepskollega Lars Petter Hansen.

Han ble toppscorer i 1. divisjon 2003 med 16 mål og senere kåret til årets spiller i 1. divisjon av spillerforeningen NISO. Han ble også toppscorer i klubbens første sesong i Tippeligaen, med elleve mål, da han spilte samtlige kamper og bar kapteinsbindet. I 2005 slet klubben i motgang, og Ringberg og spisskollegaene fikk kritikk av den nye hovedtreneren Egil Olsen, noe som førte til uoverensstemmelser dem i mellom.

### Hamarkameratene
Etter uoverensstemmelsene i Fredrikstad ble Ringberg solgt til HamKam sommeren 2005. Klubbskiftet førte til protester fra Fredrikstad-supporterne som mente han hadde en viktig rolle i FFKs fremgang. Han deburte borte mot Vålerenga i juli 2005. I HamKam og Tippeligaen 2005 fikk Ringberg til et samspill med spissmakker Espen Olsen, som resulterte i mange mål i høstsesongen og som berget plassen for Hamarlaget.

Året etter, i Tippeligaen 2006, endte sesongen med nedrykk. Ringberg skåret bare fire mål totalt. I Adeccoligaen 2007 ble Ringberg utnevnt til kaptein av trener Arne Erlandsen, og med enkelte kamper i sentral midtbaneposisjon skåret han ti mål, noe som hjalp klubben opp igjen til Tippeligaen.

I Tippeligaen 2008 gikk det noe tyngre for Ringberg. Han scoret kun fire mål og sesongen endte med nedrykk og indirekte kritikk ble rettet mot Ringberg fra flere hold om at han hadde tempoproblemer. Ringberg mistet også kapteinsbindet til Vegar Bjerke under sesongoppkjøringen vinteren 2009 og ble visekaptein.

## Trenerkarriere
Ringberg har tidligere vært hjelpetrener for G16-kretslaget i Østfold, og trener for juniorlaget til Fredrikstad. I 2011 startet klubben et «gatelag», der personer med rusproblemer skulle få et tilbud. Ringberg var tidlig med på prosjektet, og trente laget blant annet sammen med Lars Petter Hansen. I 2013 tok Ringberg over Mysen, der han hadde ansvaret for både junior- og A-laget.
Han er i dag trener for aldersbestemte lag, samt assistenttrener for A-laget til Amazon Grimstad.

## Kamper og mål på toppnivå i Norge
* Eliteserien: 100 kamper, 16 mål (Fredrikstad, Hamarkameratene)
* NM: 15 kamper, 11 mål (Fredrikstad, Hamarkameratene, Express)

## Referanser og fotnoter


## Eksterne lenker
* 
* HamKam.no – Spillerbiografien til Markus Ringberg
* «Markus Ringberg til Kråkerøy», demokraten.no
* «Markus Ringberg til Mysen»,  Mysenfotball.no